
I.
A probléma bemutatása és indoklása 

A fejlettebb, nyugati világ országaiban a 100.000 lakosra jutó bűncselekményszám jellemzően 10.000 fölött van, de gyakoriak az ennél jóval magasabb értékek is. Például: USA 12.375, Újzéland 12.591, Kanada 15.979, Dánia 10.051. Magyarországon ez az arány kb.5000.(1) Ennek ellenére, a legtöbben rossznak értékelnék a magyar közbiztonságot. Mindenki a rendőrségtől várja a megoldást.
A rendőrség hármas alapfeladata: a bűncselekmények megelőzése, megszakítása és felderítése közül az elsőbe tartozó bűnmegelőzési előadások igénye egyre nagyobb az egyes korosztályok között. Ezen előadások minél hatékonyabbá, hitelesebbé tétele fontos feladat. Mind a rendőrségről alkotott véleményalkotás javításának lehetősége, mind a fegyelemfelhívás és tájékoztatás fontos fórummá teszi ezen előadásokat. Szolgálati helyemen, a Fejér Megyei Rendőr-főkapitányság illetékességi területén átlagosan hetente 2 előadás kerül megtartásra nyugdíjas klubok tagjai részére, és további előadások fiatalkorúak számára. A megye teljes területét lefedik ezek a megjelenések, a legkisebb falutól a megyeszékhelyi klubokig egyaránt. Ezeken az előadásokon a lokális adatoktól, bűnelkövetés legújabb formáiig minden szóba kerül. E kutatás célja, hogy szeretném még hatékonyabbá, érdekesebbé és befogadhatóbbá tenni az ott elhangzottakat. A kapott eredmények a hatékonyabb kommunikációban, tudatosabb fellépésben, a különböző korosztályok eredményesebb együttműködésre bírásában használhatók fel.
II.
Kutatási kérdés:
1. Miben különbözik a két generáció attitüdje a rendőrökkel kapcsolatosan?

2.
A különbségek milyen új problémák, és témák felvetését teszik szükségessé a két korosztály számára megtartandó előadásokon?


3.
Ez a változás milyen eltérő pedagógiai eszközök alkalmazását követeli meg a rendőri előadótól?

4.
Az előadások befogadhatóságát az egyenruha viselése gátolja, vagy inkább elősegíti?

        
   
 I. hipotézis: Az elmúlt évek társadalmi változásai, nagy port kavart rendőrséget is érintő ügyei alapvetően változtatták meg a két generáció felfogását a rendvédelemmel kapcsolatosan. A lazább, megengedőbb, társadalompolitika a 15-16 éves, liberálisabb, öntörvényűbb generációt eredményezte. Ezért a két generáció elé kiálló rendőr-előadónak két eltérő tematikát, előadásmódot kell alkalmaznia.

       
 II. hipotézis: A két generáció számára tartandó előadások hatékonyságát, hitelességét az egyenruhában való megjelenés támogatja. 

III. Kutatási módszer:  

3.1 kérdőíves vizsgálat: saját összeállítású öt kérdéses kérdőív, melyben a rajzos feladatnál, az érzelmi-tudati viszonyulás mellett olyan alapinformációkhoz is hozzájutottunk, amit a kitöltő szavakban nem fejezett volna ki. A kérdőív teljes szubjektivitása még inkább kizárta a befolyásolás lehetőségét 

3.2 A mintavétel csoportosított véletlen módszerrel történt. A 15-16 évesek esetében, a székesfehérvári Árpád Szakképző Iskola és Kollégium keretein belül zajlott a mintavétel Az 59 évnél idősebbek esetében szintén egy megyét átfogó nyugdíjasklub, a Nyugdíjasklubok és Idősek „Életet az éveknek” Fejér Megyei Szervezete bevonásával. Összességében a fiatal korosztályból 100 fő, a nyugdíjas korosztályból 100 fő volt a megcélzott kérdőívet kitöltők száma.
3.3 Az adatgyűjtés eszköze az írásbeli kikérdezésnél a saját összeállítású, 5 kérdésből álló kérdőív
3.4 Az összeállított kérdőívvel előkutatás, mintavétel történt a kutatás megkezdése előtti napokban. Mind a fiatalabb korosztályból, mind az idősebbek köréből ketten végezték el a kitöltést, melyből kiderült, hogy jól érthető kérdéseket és egyértelmű utasításokat tartalmaz, megválaszolása nem okoz nehézségeket.
3.5 Kutatás lebonyolítása: a fiatalabb korosztály kérdőívei tanórán kerültek kitöltésre; ez egy hetet vett igénybe: 2011.10.24-29. közötti időbe zajlott le, melyben az osztályfőnökök segítségét vettem igénybe.

A nyugdíjas korosztály részére klub-összejövetelen került kiadásra és egy hét elteltével került összegyűjtésre. A klubvezetőkkel történt előzetes egyeztetés alapján zökkenőmentesen történt a következő összejövetelen a kitöltött lapok összegyűjtése. Náluk 2011.10.24-2011.11.06. közötti időszakban megtörtént a kitöltés.
IV. A kutatás eredményei

A 200 db kiosztott kérdőívből összesen 166 került kitöltésre és visszajuttatásra: 85 db az 59 évnél idősebbek és 81 db a 15-16 éves korosztályban. A nemi arányokat az alábbi diagram szemlélteti:

Tehát a nők aránya az 59 évesnél idősebbeknél jóval magasabb volt, mint a fiatal korosztályban, ám ez a nyugdíjas korúak össztársadalmi nemösszetételét tekintve természetes. Összességében azonban 96 nő és 70 férfi válaszolt a kérdésekre.

A faluban és a városban lakók aránya az alábbiak szerint alakult:

Nagy jelentőséggel bírt az első feladat, amelyben arra kértem a válaszadókat, hogy ábrázolják a rendőrt munka közben!

A rajzok értékelése kapcsán szignifikáns különbséget nem a férfi-nő ellentét, hanem éppen a falusi-városi származás eredményezte. A 15-16 éveseknél is a legnagyobb arányban voltak azok, akik a közlekedési szakfeladatot ellátókkal azonosították a rendőri munkát, tehát pl. sebességmérés közben, gépjárműellenőrzés, közlekedési baleset helyszínelése stb. közben ábrázolták a rendőrt.

Ugyanakkor, nagy arányú volt a válaszadók között azoknak a faluban élő, fiataloknak az aránya, akik valamiféle extrém, kommandósként aposztrofálták a rendőri feladatellátást és pl. a következő képek születtek.

A falusi fiatalok közül 45% ábrázolt ilyen szituációt és a városi fiatalok között is 32%. Megállapíthatjuk, hogy a fiatal, vidéki lakosok nagyobb százalékban azonosítják a rendőrt egy „lövöldöző, közelharcos, bilincsbikával”, aki napjait a bilincse, fegyvere intimitásában tölti. 

Teljesen extrém, ám az elmúlt társadalmi eseményeit szem előtt tartva már érthető, hogy a fiatalok által készített, egyik rajzon tömegoszlatás közben, gázsprayvel, füstbombával, pajzzsal került ábrázolásra a „hivatalos közeg”. 

Az 59 évnél idősebb válaszolók, teljesen kiegyensúlyozott és egyöntetű válaszokat, rajzokat szolgáltattak.

Ez a feladat az idősebb korosztály tekintetében egyértelmű egységet hozott, eltekintve attól, hogy négy üresen hagyott lap is keletkezett, a többi egyöntetűen csak közlekedési szituációban ábrázolta a rendőröket. 

Természetesen kirívó képek itt is születtek pl.  

Ez abból a tényből is adódhat, hogy a válaszadók többsége,  70%-a, közúti ellenőrzés kapcsán találkozott rendőrrel, esetleg gyorshajtásért, vagy más közlekedési szabályszegésért kerültek rendőri intézkedés alá vonásra.

Ezen képek egyértelműen utaltak azokra az előadásokon rendszeresen szereplő kérdésekre, hogy miért csak büntetni tudnak a rendőrök, csak pénzt szednek az utakon, azt képzelik, hogy ebből az intézkedő rendőr részesül. Ez is megerősít abban, hogy az előadás témák között feltétlenül szerepeltetni szükséges azt a tényt, hogy a közlekedési kollégák által kiszabott gyorshajtási, egyéb közlekedési bűncselekményi tarifa nem a rendőrség pénztárában landol, hanem az állami bevételek, jövedelmek közé kerül. 

Jelzik e képek egyben azt is, hogy az idősebb korosztály számára a mai extrém, bűnözési helyzetek pl. bankrablás, rablás, kifosztás, tüntetések stb. még szinte elképzelhetetlenek, igazán távol állnak. Ebből a tényből is adódik, hogy a legjobb terepet jelentik a trükkös tolvajok számára, tehát nagyon könnyen becsaphatók.

Az egyéb, más témát megjelenítő képek pedig, egy-egy problémás területet, esetleg az állampolgárok idegeit jobban borzoló, általuk súlyosabb problémaként értékelt dolgot ábrázolnak. pl.

Az egyik kiemelten új és érdekes terület, amely nagyobb hangsúllyal szerepelt az ábrázolások között az alábbi rajzon látható.

A megkérdezettek 5%-a ábrázolta a rendőrt nőként. Ez az adat fontos jelzése annak, hogy az emberek teljes mértékben kezdik elfogadni a rendőri szakma női képviselőit, és nem azonosítják evidenciával csak férfias attitüdöket megtűrő szakmaként. 

A képek értékeléséhez szorosan kapcsolódik a kérdőív következő kérdése: milyen tárgy jellemzi a legjobban a rendőrt?

Az idősebb korosztály egyértelműen az előzőekben a képeken is ábrázolt egyenruhát említette, 69 fővel, 5 fő számára a rendőrigazolvány, 1 főnek a rendőrautó, 10 főnek pedig a kényszerítőeszközök voltak az elsődlegesek.

A fiatalok körében, e kérdésnél teljesen más arányok születtek.

Az egyenruhát csak 29-en, a jelvényt 18-an, 2-en a rendőrautót és 32-en a kényszerítőeszközöket tartották egyenértékűnek a rendőrrel.

Ezen adatokból még egyértelműbbé válik, hogy miért is a nyugdíjas korosztály a rendőri jelleg színlelésével dolgozó trükkös tolvajok legkedveltebb célpontja. Náluk szinte elég a határozott fellépés, megnyerő modor, mellyel elnyerik a szimpátiát. Az összes elkövetett bűncselekmény sértettjei közül, 2010. évben minden 8. 59 évnél idősebb volt(2). A fiatalabbak már teljesen természetesnek veszik, hogy az egyenruha mellett egyéb rendőri tartozékok is igényeltetnek, így pl. fontos a rendőrjelvény, rendőrigazolvány, kényszerítőeszköz megléte is.

Ugyancsak érdekesen alakult a: milyen az ideális rendőr?- idősebb korosztály listája.

A legfontosabb ismérv a segítőkészség. Abszolút háttérbe szorul az esetleges megvesztegethetőség kérdése, alig 2% jelölte meg ezt, még a megjelenés is megelőzte követelményként 4%-kal. Második helyen itt az igazságosság szerepel. Ezt ismételten a társadalmi folyamatok, az egyes ismert, fontos személyek esetleges mentesülése a jogkövetkezmények alól eredményezi, amely elégedetlenséget szül a társadalomban. Márpedig a mindenkire egyaránt vonatkozó törvénykezés a jól működő társadalom alapkövetelménye. mint azt már a settecento(tizennyolcadik század) egyik legnagyobb godolkodója , Cesare Beccaria is kifejtette, a felvilágosodás egyik legnagyobb jelentőségű művében 1764-ben.(3)

A fiatalok számára már teljesen más a fontossági sorrend:

Ugyan még itt is elsődleges a segítőkészség, ám majdnem ugyanolyan erősséggel szerepel a becsületesség is. Ebben jelen van a napjainkban nagy médianyilvánosságot kapott rendőri korrupciós ügyek, illetve más rendőrökkel kapcsolatos jogsértések tárgyalása a sajtóban. Sajnos arról az éves viszonylatban 4-5 ügy akkora sajtóvisszhangot kap, hogy teljesen eltörpül az, hogy ezen néhány, nem a testületbe való ember mellett tízezrével dolgoznak becsületesen és szakszerűen rendőrök a z utcákon. Tehát nem a rendőrség korrupt, csak vannak korrupt rendőrök, akiknek a kiszűrésével a megbecsültséggel szolgálatot ellátó többi 48.000 rendőr ugyanúgy igényli.
Az utolsó kérdés az volt, hogy írjon le egy rendőrrel kapcsolatos saját élményt. Az 59 évnél idősebbek  70%-a közúti ellenőrzés kapcsán került kapcsolatba velük, vagy egyáltalán nem volt saját tapasztalata. Egyebekben lakásbetörés, vagy egyéb lopás kapcsán kerültek kapcsolatba hivatalos személlyel. Kiemelendő két kitöltött lap, amelyben tudatták, hogy ők is tevékenyen részt vállalnak településük biztonságának védelmében, mivel polgárőrként ők is járőrözést folytatnak. Ez természetesen érzékelhető a rendőri megítélésben, mivel ők sokkal empatikusabbak, megértőbbek és elfogadóbbak a rendőrökkel szemben, hiszen osztoznak velük nehézségeikben, a rendfenntartás terén.

Összességében az elégedettségüket a következő diagram szemlélteti.

A fiatal korosztály rendőrélménye már más képet mutat. Nagyobb hangsúlyt kap a bűnügyi érintettség, amelyben néhány esetben a diszkódrog, futballhuliganizmus és egyéb extrém körülmények játszanak szerepet.

A 15-16 évesek benyomásait a saját tapasztalatról az alábbi ábra mutatja. (Persze senkinek nem pozitív lenne egy találkozás kicsengése, amennyiben a másik fél gázspray-vel fújná le a találkán…márpedig két említett esetben ez történt a focimeccsen előfordult randalírozás miatt.) Így érthetőbb a pozitív-negatív benyomás változása is.

A kérdőívben található szabálykövetést, illetőleg rendőri „respektet” mérő ellenőrzés is. Kíváncsi voltam mennyire fogadják el, tisztelik a rendőrtiszt által összeállított anyagot. Hiszen mindenki tisztában volt vele, hogy kinek készül a kérdőív. Tehát tudatosan megváltoztattam a 3. kérdés számozását és a 2. után a 4.-t tettem, így a 4. helyére került a 3. számozásban. Arra voltam kíváncsi, hányan fogják kijavítani az általam összeállított kérdéssorban a számozást. A kitöltött 166 lapból egyetlen egy jött vissza úgy, hogy a kitöltő áthúzta és kijavította a rosszul számozott kérdéseket. Vagyis úgy fogadják el a közléseimet, ahogy én megteszem. Tekintéllyel bír az egyenruha.

V. Konklúziók
1. Rendőri megjelenés alkalmával, legyen az előadás, vagy bármilyen nyilvános tevékenység az egyenruha feltétlenül tiszteletet parancsol. Közléseinknek, megjelenésünknek hitelt ad és segít abban, hogy az állampolgárok mondandónkat befogadják.
2. Az előadások tematikájában szerepeltetni kell az aktuális, rendőrséggel kapcsolatos, közvéleményt foglalkoztató eseményeket. 

3. A lokális adatokat tartalmazó, rendőrséggel kapcsolatos történéseknek ugyancsak szerepelniük kell.

4. A fiatalabb korosztály részére tartandó előadások alkalmával hatékonyan használható a nyersebb, sokkoló ábrázolások, képek témák alkalmazása. Pl. a kokaincsempész boncolása idősebb korosztály számára nem alkalmazható, profánabb megnyilvánulások kerülendők 
5. Az idősebb korosztály számára többszintű, többcsatornás, ismétléseket tartalmazó, a befogadást segítő előadás megtartása szükséges. Lehetőség szerint szükség van az interaktív szituáció megteremtésére is.
6. Az előadások tematikájának összeállításakor nemcsak a korosztályi eltérést, hanem nagy hangsúllyal kell figyelembe venni azt a tényt is, hogy közigazgatásilag falu, vagy városlakók lesznek a célközönségben.

7. Az emberek számára nagy jelentősége van annak, hogy a velük szemben intézkedő rendőr nőnemű, ez sok esetben pozitívumként értékelendő. A női rendőröket elfogadják.

